אגא ח'אן הרביעי

שאה כרים אל-חוסייני (בפרסית: شاه كريم الحسيني; 13 בדצמבר 1936 – 4 בפברואר 2025) המוכר כאגא ח'אן הרביעי,  היה האימאם ה-49 והמנהיג הרוחני של זרם הניזאריים באסלאם השיעי-איסמעילי. ב-1957 הוא ירש את התפקיד מסבו, אגא ח'אן השלישי . בנוסף לתפקידו הדתי, הוא היה גם איל הון ועסק בתחום סוסי המרוץ, החזיק באזרחות בריטית ופורטוגלית, וייצג את איראן בגלישה באולימפיאדת החורף של 1964. 

 ראשית חייו 
אגא ח'אן הרביעי  נולד בז'נבה, שווייץ, ב-13 בדצמבר 1936 בשם שאה כרים אל חוסייני. הוא בנם הבכור של  ו (הנסיכה טאג' א-דוואלה אגא ח'אן). יש לו אח בשם , אחות למחצה בשם  (מנישואי אביו לריטה הייוורת') ואח למחצה בשם פטריק בנימין גינֶס מנישואיה הראשונים של אמו.

הוא גדל בניירובי, קניה, שם קיבל את השכלתו היסודית, ולאחר מכן למד בפנימיית "Institut Le Rosey" בשווייץ. למרות שרצה ללמוד מדעים ב-MIT, בהתערבות סבו, סולטאן מוחמד שאה, האגא ח'אן השלישי, למד היסטוריה אסלאמית באוניברסיטת הרווארד, וסיים בהצטיינות יתרה בשנת 1959.  

 האימאם הניזארי 

 קבלת תפקיד 
סבו קבע שהוא יהיה יורשו כאגא ח'אן הרביעי. ואכן כשסבו נפטר, הפך הנסיך כרים בהיותו בן 20 בלבד, לאגא ח'אן הרביעי ולאימאם ה-49 של הזרם הניזארי. בכך היה דילוג על הדור שלפניו, אביו, הנסיך עלי אגא ח'אן, ודודו, סדראדין אגא ח'אן, שאחד מהם לכאורה היה המיועד לירושה. בצוואתו הסביר הסב את הרציונל לבחירת נכדו ליורשו: . טקסי הכתרת האימאם החדש, התקיימו במספר מקומות בעולם, במהלך השנים 1957 ו-1958. במהלך תקופה זו הדגיש האגא ח'אן בפני חסידיו כי בכוונתו להמשיך את העבודה שסבו נקט בבניית מוסדות מודרניים לשיפור איכות חייהם של כל בני הזרם הניזארי, וכן את החשיבות של טיפוח יחסים חיוביים עם הדתות והעדות השונות.

 פעילות 
בשנת 1972, נשיא אוגנדה אידי אמין, גירש מארצו את התושבים ממוצא אסייתי, וביניהם רבים מבני הזרם הניזארי, וזאת על אף שחלק ממשפחותיהם חיו באוגנדה מעל 100 שנה. אגא ח'אן התקשר לחברו פייר טרודו, ראש ממשלת קנדה, וממשלתו הסכימה לאפשר לאלפי ניזאריים להגר לקנדה. אגא ח'אן הרביעי התערב במקרים מסוג זה גם לגבי ניזאריים שנעקרו באותה תקופה מטנזניה, קניה ובורמה, ופעל ליישב אותם במדינות אחרות. רובם מצאו בתים חדשים באסיה, אירופה וצפון אמריקה. על רוב בעיות ההגירה וה"יישוב מחדש" התגברו העקורים, בשל הרקע הקהילתי והחינוכי שלהם בשילוב מאמצי המדינות המארחות ועידוד ותמיכת המערך שבשליטת האגא ח'אן.
ממוזער|אגא ח'אן הרביעי בפגישתו עם נשיא ארצות הברית ג'ון קנדיהוא ראה בכך את תפקידו וחובתו כאימאם, להבין את צורכי התקופה, בהקשר של מיקומם הגאוגרפי של חסידיו. הוא הרחיב על תפיסה זו בנאום בגרמניה ב-2006, ואמר: . בנאום ב-2007 הדגיש את מחויבותו לא רק לאיסמעילים, אלא גם לשכניהם: 
ממוזער|אגא ח'אן הרביעי בפגישה עם ראש ממשלת הודו נרנדרה מודי (21 פברואר 2018)
אגא ח'אן היה אחד מכמה חותמים על מסמך שהוכן בסיום ועידה אסלאמית בעמאן, אשר מספק בסיס רחב להגדרת כל הזרמים של האסלאם כחלק מהאומה המוסלמית הרחבה.

 שנת "יובל הכסף" של האגא ח'אן על כיסאו 
כדי לחגוג את "יובל הכסף" לציון 25 שנות כהונה כאגא ח'אן (השנה שבין 11 ביולי 1982 ל-11 ביולי 1983), השיק אגא ח'אן פרויקטים חדשים של פיתוח חברתי וכלכלי, ובכללם:
 הקמת אוניברסיטת אגא ח'אן ()  בקראצ'י שבפקיסטן, בעלות של 450 מיליון דולר, עם פקולטה למדעי הבריאות ובית החולים להוראה.
 הרחבת בתי ספר לבנות ומרכזים רפואיים ב שבפקיסטן.
 הקמת תוכנית התמיכה הכפרית של אגא ח'אן בגוג'ראט שבהודו.
 הרחבה של בתי חולים עירוניים ומרכזי בריאות ראשוניים קיימים בטנזניה וקניה.

 שנת "יובל הזהב" של האגא ח'אן על כיסאו 
מ-11 ביולי 2007 עד 13 בדצמבר 2008 ציינו הניזאריים את "יובל הזהב" – חמישים שנה לעלייתו של שאה כרים אגא ח'אן על כס האימאם. מנהיגי הזרם הניזארי מכל רחבי העולם התאספו במעונו של אגא ח'אן כדי לחלוק לו כבוד. אגא ח'אן ערך ביקורים רשמיים במדינות שונות ובתוך כך, הניח את היסודות ליוזמות ותוכניות עתידיות. במהלך ביקורו ביוסטון שבארצות הברית, הוא הכריז על הקמת מרכז איסמעילי בעיר. בנוסף, אגא ח'אן ארגן בקניה מפגשי ספורט של קבוצות ניזאריות מרחבי העולם.
ממוזער|ארמון האימאמאת בליסבון

 שנת "יובל היהלום" של האגא ח'אן על כיסאו 
במלאת 60 שנה לכהונתו של אגא ח'אן, הוגדרה השנה שבין 11 ביולי 2017 עד 11 ביולי 2018 כשנת "יובל היהלום". במשך השנה ביקר אגא ח'אן במדינות שבהן פועלים המוסדות ההומניטריים שלו, כדי להשיק תוכניות חדשות, המסייעות לביעור העוני ולהגדלת הגישה לחינוך ודיור. ב-8 במרץ 2018, המלכה אליזבת השנייה אירחה את אגא ח'אן בטירת וינדזור לארוחת ערב לציון היובל שלו. בסיום השנה לאחר הסכם היסטורי עם הרפובליקה הפורטוגלית נקבע שמקום המושב, הדיוואן של האימאם – האימאמאת (الامامة) יהיה בארמון הנריקה דה מנדונזה (Henrique de Mendonça Palace), הממוקם ברחוב Rua Marquês de Fronteira בליסבון.

 פעילויות עסקיות 
 מרוצי סוסים גזעיים 
ממוזער| צבעי בגדי המרוצים של אגא ח'אן
אגא ח'אן הרביעי היה בעל עסקים שונים הקשורים לסוסים טהורי גזע:
 הוא הבעלים והמפעיל של מרוצי הסוסים, בית הגידול הגדול ביותר בצרפת, בית המכירות הפומביות של סוסים בצרפת.
 בעלים של חוות Arqana, Gilltown Stud ליד קילקולן (Kilcullen) באירלנד.
 אגא ח'אן היה הבעלים הראשי של Shergar, סוס המירוץ האירי, שנחטף מחוות הרבעה באירלנד, על ידי רעולי פנים ב-1983 והחזרתו הותנתה בתשלום כופר. אגא ח'אן ושאר הבעלים המשותפים, סירבו לשלם כופר, והסוס לא הוחזר.

 מיזמים עסקיים אחרים 
 אגא ח'אן הרביעי היה מעורב במיזמים עסקיים, בתחומים כמו תקשורת, ומלונות יוקרה. בשנת 1959 הוא הקים את חברת התקשורת הקנייתית Nation Media Group, שמחזיקה בין היתר ב־Daily Nation ו-Sunday Nation.
 בשנות ה-90 הייתה לאגא ח'אן קבוצה של מלונות יוקרה איטלקיים, בשם Ciga. בהמשך, הוא הפך להיות בעל המניות הגדול ביותר, ברשת מלונות Serena.

 פעילויות פילנתרופיות 
 רשת הפיתוח של אגא ח'אן – AKDN 
אגא ח'אן הוא הקים את  – AKDN המרכזת את הפעילות של למעלה מ-200 סוכנויות, ארגונים ומוסדות ומעסיקה כ-80,000 עובדים בשכר, במדינות מתפתחות. AKDN ממומן בחלקו על ידי חסידיו ובחלקו על ידי שותפיו התורמים: ממשלות רבות וארגונים בין-לאומיים. AKDN פועלת בתחומי הבריאות, החינוך, התרבות, פיתוח הכפר, בניית מוסדות וקידום פיתוח כלכלי, במדינות המדינות המתפתחות. הדגש הוא שיפור תנאי החיים ומתן הזדמנויות לעניים, ללא קשר לאמונתם, מוצאם או מינם. להלן מספר דוגמאות:
 אוניברסיטת אגא ח'אן (Aga Khan University): הוקמה בפקיסטן וכיום פועלת גם בבריטניה, אפגניסטן, קניה, טנזניה ואוגנדה.
 אוניברסיטת מרכז אסיה (University of Central Asia): אוניברסיטת מחקר חילונית ללא מטרות רווח במרכז אסיה. נוסדה בשנת 2000 באמצעות שותפות בין ממשלות טג'יקיסטן, קירגיזסטן וקזחסטן לבין AKDN.
 סוכנות אגא ח'אן למיקרו מימון (AKAM – Aga Khan Agency for Microfinance): פועלת למתן הלוואות ומימון פרויקטים פרטיים וקהילתיים בארצות אפריקה, המזרח התיכון ומרכז אסיה. הסוכנות פועלת בשיתוף פעולה עם מדינות וגופים, כמו: קרן ביל ומלינדה גייטס, בנק ההשקעות האירופי והבנק העולמי.

 קידום האדריכלות והאדריכלות האסלאמית 
בשנת 1977 יסד אגא ח'אן את פרס אגא ח'אן לאדריכלות, למצוינות באדריכלות, הכוללת עיצוב עכשווי, שיקולים חברתיים, היסטוריים וסביבתיים. זהו פרס האדריכלות הגדול בעולם, סכום הפרסים מגיע למיליון דולר והוא מוענק מדי שלוש שנים.

בשנת 1979 תרם אגא ח'אן לאוניברסיטת הרווארד ול-MIT והם ייסדו את תוכניות Aga Khan לארכיטקטורה אסלאמית (AKPIA). במסגרת התוכניות נלמדים קורסים אקדמיים לתואר שני ונערכים כנסים ללימוד אדריכלות אסלאמית ואורבניזם.

 חיים אישיים 
בצעירותו נמנע אגא ח'אן מלהופיע במסיבות של החברה הגבוהה וכמעט ולא הופיע במדורי רכילות. ככל הידוע, קודם לנישואיו הראשונים הוא היה בקשר עם אישה אחת – אנושקה פון מקס.

נישואיו הראשונים
בשנת 1969, הוא התחתן עם , דוגמנית לשעבר, בריטית, גרושה, שעם נישואיה קיבלה את התואר בגום  ושמה הפך לסלימה אגא ח'אן. הנישואין נערכו בשני טקסים, האחד אזרחי והשני דתי.https://markhollingsworth.co.uk/wp-content/uploads/2011/03/aga.pdf נצפה: 1 פברואר 2024 לזוג נולדו בת אחת,  (נולדה ב-1970) ושני בנים, רחים אגא ח'אן (יליד 1971) ו (יליד 1974). 11 שנים מאוחר יותר, ב-1995 הם התגרשו.

נישואיו השניים
ב-30 במאי 1998 התחתן האגא ח'אן בפעם השנייה, עם גבריאל רנטה תיסן , שאף היא קיבלה את התואר "בגום" ושמה הפך לאינארה אגא ח'אן. היא צעירה בעשרים ושבע שנים מאגא ח'אן וקודם לכן הייתה נשואה והתגרשה מהנסיך קרל אמיך מליינינגן. ב-7 במרץ 2000, כשנתיים לאחר החתונה, נולד בנם המשותף . בספטמבר 2011, הם התגרשו ובשל חילוקי הדעות ביניהם, הסדר הגירושין נדון בבתי משפט בצרפת, והסתיים רק במרץ 2014.
 הונו האישי 
בשנת 2009 דיווח פורבס כי רכושו הפרטי של אגא ח'אן היה מיליארד דולר. בשנת 2013, ווניטי פייר העריך את הונו בהרבה מעל מיליארד דולר. הוא מתואר כאחד מחמישה עשר בני המלוכה העשירים בעולם, (אם כי בניגוד להם, הוא אינו עומד בראש טריטוריה גאוגרפית.) בבעלותו מאות סוסי מרוץ, חוות הרבעת סוסים יקרי ערך, מועדון יכטות אקסקלוסיבי בסרדיניה,  באיי בהאמה, ברשותו שני מטוסי גדולים, יכטה גדולה, וכמה אחוזות ברחבי העולם.

מקום מגוריו העיקרי היה  בצרפת, מצפון לפריז.

 מותו 
אגא ח'אן נפטר בליסבון שבפורטוגל ב-4 בפברואר 2025. בן 88 היה במותו.

 תארים, אותות, מסדרים והערכה 
במהלך השנים זכה אגא ח'אן במספר אותות הצטיינות, תוארי כבוד ופרסים. התארים "הנסיך" ו"הנסיכה" משמשים את האגא ח'אנים וילדיהם מתוקף התייחסותם אל פתח עלי שאה קאג'אר. התואר הוכר רשמית על ידי ממשלת בריטניה בשנת 1938. התואר "הוד מעלתו" הוענק לאגא ח'אן על ידי המלכה אליזבת השנייה ב-1957 לאחר מות סבו, אגא ח'אן השלישי. קודם לכן, בשנת 1959, הוענק לו התואר "הוד מלכותו" על ידי השאה של איראן מוחמד רזא פהלווי, אך הוא אינו משתמש בתואר זה.

 אותות כבוד וחברות במסדרים 
אגא ח'אן קיבל כ-30 אותו כבוד וחברות במסדרים באוגנדה, איטליה, איראן, בחריין, בריטניה, הודו, וולטה עילית, זנזיבר, חוף השנהב, טג'יקיסטן, מאוריטניה, מאלי, מדגסקר, מרוקו, סנגל, ספרד, פורטוגל, פקיסטן, צרפת, קומורוס, קנדה, קניה.

 תארים של כבוד מאוניברסיטאות 
אגא ח'אן קיבל מעל 15 תוארי דוקטור לשם כבוד מאוניברסיטאות שונות, כמו: בקנדה, בפקיסטןבארצות הברית, בפורטוגל ובבריטניה

 אותות הערכה וכבוד 
אגא ח'אן הרביעי קיבל כ-50 אותות הערכה וכבוד, ממדינות, ערים, מסדרים ומוסדות שונים.

קישורים חיצוניים

 הערות שוליים 

קטגוריה:אבירים מפקדים במסדר האימפריה הבריטית
קטגוריה:בוגרי אוניברסיטת הרווארד
קטגוריה:איראן בימי שלטון השושלת הקאג'ארית
קטגוריה:ז'נבה: אישים
קטגוריה:נדבנים בריטים
קטגוריה:מיליארדרים בריטים
קטגוריה:מעוטרי עיטור הידידות (רוסיה)
קטגוריה:גולשי סקי אלפיני באולימפיאדת אינסברוק (1964)
קטגוריה:מקבלי תואר דוקטור לשם כבוד מאוניברסיטת קיימברידג'
קטגוריה:מפקדים בלגיון הכבוד
קטגוריה:דפים עם תרגומים שלא נסקרו
קטגוריה:ילידי 1936
קטגוריה:שווייצרים שנפטרו ב-2025